Den 17-årige er i forvejen kendt af politiet, og har en tidligere dom for røveri. Klokken 21.45 fredag aften gik han ind på Q8 tankstationen i Hobro og truede ekspedienten med tæsk. Tankpasseren fik et knytnæveslag i maven, og røveren stak af med et ukendt kontantbeløb. Han var dog ikke på fri fod længe. Han bar ingen maske ved røveriet, og politiet genkendte ham straks på overvågningsvideoen. De fandt den mistænkte røver med en hundepatrulje og anholdte ham kort efter midnat. Den 17-årige skal i grundlovsforhør klokken 12.00 i Aalborg. Politiet vil foorsøge at få ham varetægtsfængslet.
Manden røvede et ukendt kontantbeløb fra Q8 tanken i Hobro i nat.